બ્લાઉઝમાં ફુલ સ્લીવ્ઝ હમણાંની પૅટર્ન નથી. આના વિશે ડિવાઇન ફૅશન નામનું બુટિક ચલાવતાં ફૅશન-ડિઝાઇનર સ્મિતા ગાલા કહે છે, ‘ફુલ સ્લીવ્ઝનાં બ્લાઉઝ બહુ જૂની પૅટર્ન છે. પહેલાંના જમાનામાં મહિલાઓ પોતાના હાથની બદસૂરતી છુપાવવા માટે ફુલ સ્લીવ્ઝનાં બ્લાઉઝ પહેરતી હતી. ઉંમર થતાં તેમના હાથની ચામડી ઢીલી પડી જતી. એ ઢીલી પડી ગયેલી ચામડી છુપાવવા માટે તેઓ ફુલ સ્લીવ્ઝનાં બ્લાઉઝ સીવડાવતી. પણ હવે આ એક ફૅશન બની ગઈ છે. આજકાલ ૫૦-૮૦ ટકા મહિલાઓ પ્રસંગમાં ફુલ સ્લીવ્ઝનાં બ્લાઉઝ પહેરવાનું પસંદ કરે છે.’